**Ministru kabineta noteikumu projekta „Grozījums Ministru kabineta 2013. gada 3. decembra noteikumos Nr. 1393 „Noteikumi par universālā pasta pakalpojuma saistību izpildes tīro izmaksu kompensēšanu”” (turpmāk – projekts)**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Pasta likuma 31.1 panta otrā daļa, 31.2 panta pirmā un ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Pasta likuma 27.1 pantu pasta komersantam, kurš izraudzīts par universālā pasta pakalpojuma (turpmāk – UPP) sniedzēju, Sabiedrisko pakalpojumu regulēšanas komisija (turpmāk – Regulators) nosaka UPP saistības, paredzot kvalitātes nosacījumus attiecībā uz pasta sūtījumu savākšanas un piegāde biežumu, ātrumu, un regularitāti, pasta pakalpojumu sniegšanas vietu un vēstuļu kastīšu izvietojumu un skaitu, prasību nodrošināt visiem pasta pakalpojumu lietotājiem iespēju izmantot UPP sarakstā ietilpstošos pasta pakalpojumus par vienotu tarifu visā Latvijas teritorijā. Saskaņā ar Pasta likuma 32.panta trešo daļu Regulators apstiprina UPP tarifus.  Pasta likuma 30. pants noteic, ka starpība starp izdevumiem un ieņēmumiem, kas rodas pasta komersantam, kam Regulators nosaka UPP saistības sniegt UPP ekonomiski izdevīgākajā veidā, un tā paša komersanta izmaksām, ja nav noteiktas UPP saistības, veido UPP saistību izpildes tīrās izmaksas (turpmāk — tīrās izmaksas), kuras jāaprēķina saskaņā ar Regulatora noteikto tīro izmaksu aprēķināšanas un noteikšanas metodiku.  Pasta likuma 31.2 panta piektās daļas otrais punkts un 30. panta sestā daļa noteic, ka Regulators pārbauda UPP sniedzēja iesniegtās aprēķinātās tīrās izmaksas un līdz kārtējā gada 31.oktobrim apstiprina tīro izmaksu apmēru un savā tīmekļvietnē publicē ziņojumu par tīrajām izmaksām.  Pasta likuma 31.1 panta otrā daļa noteic, ka Ministru kabinets izdod noteikumus par UPP saistību izpildes tīro izmaksu kompensāciju, savukārt Pasta likuma 31.2 panta pirmā daļa paredz izveidot UPP kompensācijas fondu, kuru veidos pasta komersantu samaksātā valsts nodeva UPP saistību izpildes tīro izmaksu kompensēšanai (turpmāk – valsts nodeva) un gadskārtējā valsts budžeta likumā noteiktajā apmērā šim mērķim piešķirtie valsts budžeta līdzekļi.  Atbilstoši Pasta likuma 31.2 panta ceturtajai daļai Ministru kabinets katru gadu līdz 31.decembrim nosaka valsts nodevas apmēru procentos no pasta komersanta, kas sniedz UPP vai UPP pielīdzināmo pasta pakalpojumu, neto apgrozījuma iepriekšējā gadā, neto apgrozījuma iepriekšējā gadā, pamatojoties uz šajā likumā noteiktajā kārtībā Regulatora apstiprināto tīro izmaksu apmēru. Ministru kabineta 2013.gada 3.decembra noteikumi Nr.1393 „Noteikumi par universālā pasta pakalpojuma saistību izpildes tīro izmaksu kompensēšanu” (turpmāk – Noteikumi Nr.1393) nosaka valsts nodevas likmi 2014. - 2020. gadam, kura maksājama par iepriekšējo gadu.  Noteikumu Nr.1393 pieņemšanas brīdī 2014.gadā maksājamās valsts nodevas likme tika noteikta 9.23 procenti no pasta komersantu 2013.gadā sniegto UPP pielīdzināmo pakalpojumu neto apgrozījuma, balstoties uz prognozēto UPP saistību izpildes tīro izmaksu apmēru, ņemot vērā 2012.gada datus. Nākamajos gados 2015. - 2020.gadā maksājamās valsts nodevas likme tika noteikta nulle procentu, balstoties uz Regulatora lēmumiem (2014.gada 3.septembra lēmums Nr. 243, 2015.gada 18.septembra lēmums Nr.127, 2016.gada 22.septembra lēmums Nr.131, 2017.gada 28.septembra lēmums Nr.112, 2018.gada 4.oktobra lēmums Nr.114), ar kuriem apstiprināja UPP saistību izpildes tīrās izmaksas, kas 2013., 2014., 2015., 2016. un 2017.gadā nav radījušas zaudējumus.  Regulators ar 2019.gada 28.oktobra lēmumu Nr.162 “Par valsts akciju sabiedrības “Latvijas Pasts” aprēķinātajām 2018. gada universālā pasta pakalpojuma saistību izpildes tīrajām izmaksām” (turpmāk - lēmums Nr. 162) un ar 2020.gada 29.oktobra lēmumu Nr.139 “Par valsts akciju sabiedrības “Latvijas Pasts” aprēķinātajām 2019. gada universālā pasta pakalpojuma saistību izpildes tīrajām izmaksām” (turpmāk - lēmums Nr.139) nolēma atteikt apstiprināt VAS „Latvijas Pasts” aprēķināto 2018. un 2019.gada UPP saistību izpildes tīro izmaksu apmēru.  VAS “Latvijas Pasts” Administratīvajā apgabaltiesā ir iesniegusi pieteikumus par Regulatora lēmuma Nr.162 un lēmuma Nr.139 atcelšanu un jauna administratīvā akta izdošanu. Saskaņā ar likuma “Par sabiedrisko pakalpojumu regulatoriem” 11.panta pirmo un piekto daļu Regulators ir neatkarīgs likumā noteikto funkciju pildīšanā, un pieteikuma par Regulatora izdotā administratīvā akta atcelšanu, atzīšanu par spēku zaudējušu vai spēkā neesošu iesniegšana tiesā neaptur šā administratīvā akta darbību. Ņemot vērā minēto, ar Noteikumu projektu tiek noteikts valsts nodevas apmērs nulle procentu, kas attiecīgajiem pasta komersantiem 2021.gadā jāmaksā no UPP un UPP pielīdzināmo pasta pakalpojumu 2020.gada neto apgrozījuma. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Satiksmes ministrija sadarbībā ar Kultūras ministriju un Regulatoru ir uzsākusi grozījumu izstrādi Pasta likumā, lai atbilstoši Ministru kabineta 2020.gada 17.jūlija rīkojuma Nr.397 “Par konceptuālo ziņojumu “Abonētās preses izdevumu piegādes nodrošināšanas un drukāto mediju atbalsta pilnveides iespējas”” 1. un 2.punktam īstenotu konceptuālā ziņojuma risinājuma 1.variantu. Šī varianta īstenošanas ietvaros plānots arī veikt izmaiņas attiecībā uz UPP saistību izpildes tīro izmaksu kompensācijas mehānismu, lai ilgstoši nenoteiktu valsts nodevas likmi nulle procentu, kas ir pretēji valsts nodevas būtībai, kurai kā obligātam maksājumam valsts budžetā ir jābūt ar vērtību (likmi), kura skaitliskā vērtība ir lielāka kā nulle.  Plānots, ka grozījumi Pasta likumā stāsies spēkā 2022.gada 1.janvārī. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbilstoši Noteikumu Nr.1393 4. punktam Regulators ar 2020.gada 3.septembra vēstuli Nr.2-2.33/2318 ir sniedzis informāciju, ka universālo pasta pakalpojumu ir sniedzis viens pasta komersants, bet universālajam pasta pakalpojumam pielīdzināmos pasta pakalpojumus ir snieguši 6 pasta komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada papildu administratīvo slogu, jo 2021.gadā maksājamās valsts nodevas likmes apmērs tiek noteikts nulle procentu no universālā pakalpojuma un universālajam pasta pakalpojumam pielīdzināmo pasta pakalpojumu neto apgrozījuma 2020.gadā. Noteikumu projekts nodrošina Pasta likuma 31.2 panta ceturtajā daļā paredzētā uzdevuma izpildi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2020.gada 27.novembrī tika ievietots Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Iebildumi vai priekšlikumi nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar. |

Satiksmes ministrs T.Linkaits

Vīza: valsts sekretāre I.Stepanova